《槐花》
宋代·董嗣杲

此树开花簌簌黄，秋蝉鸣破雨馀凉。
发回七袠仙人黑，心落三馀举子忙。
肯信植庭能根叶，谁知列树自成行。
云屯暗掩宫阴老，蜜糁龙池凤沼香。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。